Նիկ Պոուպ

**Նիկ Պոուպ** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բարնլիի և Անգլիայի ազգային հավաքականի կազմում։ Խաղում է դարպասապահի դիրքում։

## Ակումբային կարիերա
### Չառլտոն Ատլետիկ
Պոուպը Իպսվիչ Թաունի ակադեմիայի սան է։ Պրոֆեսիոնալ ֆուտբոլիստի կարիերան սկսել է Բերի Թաունի կազմում։

2011 թվականի մայիսի 24-ին Պոուպը 2 տարվա պայմանագիր կնքեց Չառլտոն Ատլետիկի հետ։

2011 թվականի օգոստոսի 11-ին Պոուպը 1 ամսվա վարձավճարով տեղափոխվեց Անգլիայի յոթերորդ դիվիզիոնում հանդես եկող Հարոու Բորոու։ Այստեղ նա անցկացրեց 19 հանդիպում՝ 3 խաղում պահելով իր դարպասը անառիկ և ետ մղելով երկու 11-մետրոնոց հարված։ 2011 թվականի դեկտեմբերի 21-ին Պոուպը 28 օրվա վարձավճարով տեղափոխվեց Ուելինգ Յունայթեդ։ 2012 թվականի փետրվարի 7-ին անգլիացին երկարաձգեց իր պայմանագիրը Չառլտոն Ատլետիկի հետ 2 տարով։ 2013 թվականի մարտի 7-ին 1 ամսվա վարձավճարով տեղափոխվեց Քեմբրիջ Յունայթեդ։ Այստեղ նա անցկացրեց 9 հանդիպում՝ 4 խաղում պահելով իր դարպասը անառիկ։

Իր դեբյուտը Չառլտոնի կազմում նշեց 2013 թվականի մայիսի 4-ին՝ Բրիստոլ Սիթիի դեմ խաղում։ 2013 թվականի սեպտեմբերին Պոուպը երկարաձգեց իր պայմանագիրը Չառլտոնի հետ 3 տարով, ինչից հետո՝ սեպտեմբերի 26-ին 1 ամսվա վարձավճարով տեղափոխվեց Օլդերշոտ Թաուն։ 2013 թվականի նոյեմբերի 21-ին 1 ամսվա վարձավճարով տեղափոխվեց Յորք Սիթի, սակայն 2 խաղ անցկացնելուց հետո վարձավճարը ետ կանչվեց Չառլտոնի կողմից։ 2014 թվականի հունվարի 16-ին Պոուպը վարձավճարով վերադարձավ Յորք Սիթի՝ մրցաշրջանի շարունակության համար։ Այստեղ նա անցկացրեց 24 հանդիպում՝ 16 խաղում պահելով իր դարպասը անառիկ։

2014 թվականի հունիսի 5-ին Պոուպը երկարաձգեց իր պայմանագիրը Չառլտոնի հետ մինչև 2018 թվականը։ 2015 թվականի հունվարի 6-ին վարձավճարով միացավ Բերիին մինչև մրցաշրջանի ավարտ։ Իր դեբյուտը Բերիի կազմում նշեց 2015 թվականի հունվարի 17-ին՝ Ուիկոմ Ուոնդերերսի դեմ խաղում։ Նա անցկացրեց 22 հանդիպում, իսկ Բերին զբաղեցրեց 3-րդ հորիզոնականը առաջնությունում՝ տեղափոխվելով Անգլիայի երրորդ դիվիզիոն։

### Բարնլի
2016 թվականի հուլիսի 19-ին Պոուպը 3 տարվա պայմանագիր կնքեց նոր Պրեմիեր Լիգա տեղափոխված Բարնլիի հետ։ Իր դեբյուտը ակումբի կազմում նշեց 2016 թվականի օգոստոսի 24-ին՝ Անգլիայի լիգայի գավաթի Ակրինգտոն Սթենլիի դեմ խաղում։ Առաջին հանդիպումը Պրեմիեր Լիգայում անցկացրեց 2017 թվականի սեպտեմբերի 10-ին՝ Քրիսթալ Փելասի դեմ խաղում։ Բարնլիի առաջին դարպասապահ Թոմ Հիթոնի վնասվածքի պատճառով, Պոուպը դարձավ թիմի հիմնական կազմի խաղացող։ 2017 թվականի հոկտեմբերի 9-ին անգլիացին երկարաձգեց իր պայմանագիրը ակումբի հետ մինչև 2020 թվականը։ 2017-18 մրցաշրջանում Պոուպը անցկացրեց 38 հանդիպում՝ բաց թողելով 13 գնդակ և ճանաչվելով Բարնլիի տարվա լավագույն ֆուտբոլիստ։

2018 թվականի հուլիսի 26-ին Պոուպը ուսի ծանր վնասվածք ստացավ Եվրոպայի Լիգայի որակավորման երկրորդ փուլի Աբերդինի դեմ խաղում՝ բաց թողելով 3 ամիս։ 2018-19 մրցաշրջանում անգլիացին դարձավ Բարնլիի միայն երրորդ դարպասապահը՝ Թոմ Հիթոնից և Ջո Հարտից հետո, սակայն հաջորդ մրցաշրջանում վերադարձրեց իր տեղը թիմի հիմնական կազմում։ 2019 թվականի մայիսի 24-ին Պոուպը երկարաձգեց իր պայմանագիրը ակումբի հետ մինչև 2023 թվականը։

## Միջազգային կարիերա
2018 թվականի մարտի 15-ին Պոուպը առաջին անգամ հրավիրվեց Անգլիայի ազգային հավաքական՝ Նիդերլանդների և Իտալիայի դեմ ընկերական խաղերի համար։ Մայիսի 16-ին նա ընդգրկվեց աշխարհի առաջնության համար վերջնական կազմում։ Իր դեբյուտը ազգային հավաքականում նշեց հունիսի 7-ին՝ փոխարինելով Ջեք Բատլենդին Կոստա Ռիկայի դեմ ընկերական խաղում։ Աշխարհի առաջնությունում Պոուպը չանցկացրեց ոչ մի հանդիպում, իսկ Անգլիան զբաղեցրեց 4-րդ հորիզոնականը՝ 3-րդ տեղի համար խաղում պարտվելով Բելգիային։

Իր առաջին հանդիպումը Անգլիայի հավաքականի մեկնարկային կազմում Պոուպը անցկացրեց 2019 թվականի նոյեմբերի 17-ին՝ Կոսովոյի դեմ խաղում՝ այս խաղում պահելով իր դարպասը անառիկ։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 8-ի դրությամբ*

### Միջազգային վիճակագրություն
*2019 թվականի դեկտեմբերի 8-ի դրությամբ*

## Նվաճումներ
### Ակումբային
**Բերի**
* Լիգա Երկու. երրորդ տեղ. 2014–15

### Անհատական
* Բարնլիի տարվա լավագույն ֆուտբոլիստ. 2017–18

## Ծանոթագրություններ

## Արտաքին հղումներ
* Պոուպի պաշտոնական Տվիտերի էջը
* Պոուպը transfermarkt-ում
* Պոուպը soccerbase.com-ում
* Պոուպը WhoScored.com կայքում
* Պոուպը Բարնլիի պաշտոնական կայքում 
* Պոուպը Պրեմիեր Լիգայի պաշտոնական կայքում
* Պոուպը Անգլիայի ֆուտբոլի ասոցիացիայի կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Բերիի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Կատեգորիա:Յորք Սիթիի ֆուտբոլիստներ
Կատեգորիա:Ուելինգ Յունայթեդի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Քեմբրիջ Յունայթեդի ֆուտբոլիստներ
Կատեգորիա:Օլդերշոտ Թաունի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ